## 

## វគ្គបណ្តុះបណ្តាល

## ស្តីពី

## ការគ្រប់គ្រងស្ថាប័ន ការទុកដាក់ឯកសារ និងការគ្រប់គ្រងហិរញ្ញវត្ថុ

## នៃក្រុមឥណទានសហគមន៍ព្រៃឈើ

ថ្ងែទី​២០-២១ ខែ ឧសភា ឆ្នាំ​ ២០១៩

នៅភោជ្ជនីយដ្ឋានគឹម សេង ខេត្តកំពង់ធំ

កម្មវិធីសហគមន៍ព្រៃឈើជាតិ គឺជាកម្មវិធីទី៤ នៃកម្មវិធីព្រៃឈើជាតិកម្ពុជា ២០១០-២០២៩ ដែលសម្រប​សម្រួល និង​អនុវត្តដោយរដ្ឋបាលព្រៃឈើនៃក្រសួងកសិកម្ម​ រុក្ខាប្រមាញ់ និង​នេសាទ។ គោល​បំណង​សំខាន់​នៃ​កម្មវិធី​ព្រៃឈើជាតិគឺ ដើម្បីចូលរួមចំណែកក្នុងការកាត់បន្ថយភាព​ក្រីក្រ​តាមរយៈការគ្រប់គ្រង​ធនធាន​ព្រៃឈើ និង​សត្វព្រៃ​ប្រកប​ដោយនិរន្តភាព​ដោយ​សហគមន៍​មូលដ្ឋាន។

ការអភិវឌ្ឍសហគមន៍ព្រៃឈើពឹងអាស្រ័យ​ទៅលើ​ប្រភព​ថវិកា​ពី​ខាង​ក្រៅ ដែលជារឿយៗ តាមរយៈ​គម្រោង​ជំនួយ​អន្តរជាតិ សម្រាប់អនុវត្តន៍ផែន​ការ​គ្រប់​គ្រង​ព្រៃសហគមន៍ ដែលរួមមានសកម្មភាពស្តារព្រៃឈើឡើងវិញ កិច្ចការពារព្រៃឈើ​សហគមន៍ ការផ្សព្វផ្សាយ ការគ្រប់គ្រង និងដោះស្រាយទំនាស់ជាដើម។ ទោះជាយ៉ាងណា​ក៏ដោយ ការគាំទ្រថវិកាដែលផ្តល់​តាមរយៈគម្រោងមានពេលវេលាកំណត់ នៅ​ពេល​ដែលសកម្មភាពនៃការអនុវត្តន៍​ផែនការ​គ្រប់គ្រង​ព្រៃសហគមន៍មិនមាន​ពេលវេលាបញ្ចប់ឡើយ។ ឥណទានសហគមន៍ព្រៃឈើ​ ​ កំពុងដើតួរនាទីយ៉ាងសំខាន់ក្នុងការទ្រទ្រង់ថវិកា ដល់ការគ្រប់គ្រងសហគមន៍ព្រៃឈើ។ ឥណទានសហគមន៍ព្រៃឈើ ជាគម្រោងដែលមានលក្ខណៈពិសេសដោយបានបង្កើតឡើងក្នុងគោលបំណង ដើម្បីគាំទ្រ​ និងពង្រឹងស្ថាប័នសហគមន៍ព្រៃឈើ តាមរយៈលក្ខខណ្ឌនៃការវិភាជឬបែងចែកថវិកាចំណូលពីការប្រាក់ ដើម្បីបំរើឲ្យស្ថាប័នសហគមន៍ព្រៃឈើ ការគ្រប់គ្រង និងការអភិវឌ្ឍព្រៃសហគមន៍។​ ដើម្បីគម្រោងឥណទានសហគមន៍ព្រៃឈើដំណើរការទៅបាន គណៈកម្មការក្រុមឥណទានត្រូវបាន​បង្កើតឡើងតាមសហគមន៍និមួយៗ ដែល​​តម្រូវ​ឲ្យមាន​ការ​ពង្រឹង​សមត្ថភាពនៃការគ្រប់គ្រងស្ថាប័ន ការទុកដាក់ឯកសារ និង​ការគ្រប់គ្រងថវិកា (ការកត់ត្រាបញ្ជីចំណូលចំណាយ ការបែងចែកផលប្រយោជន៍) ដើម្បី​ពួកគេមានសមត្ថភាព​គ្រប់គ្រាន់​ក្នុងការអនុវត្តការងារក្រុមឥណទានប្រកបដោយប្រសិទ្ធភាព។

១. គោលបំណងនៃវគ្គបណ្តុះបណ្តាល

វគ្គនេះរៀបចំឡើងដើម្បីអោយសិក្ខាកាម៖

* យល់ដឹងពីការរៀបចំស្ថាប័ន តួនាទី ភារកិច្ចរបស់គណៈកម្មការ និងសមាជិកក្រុម សម្រាប់ការគ្រប់គ្រង​ឥណទាន​សហគមន៍​ព្រៃឈើ
* យល់ដឹងពីការកត់ត្រាចំណូលចំណាយ​ ការប្រើប្រាស់ទម្រង់ស្នើសុំខ្ចីប្រាក់ កិច្ចសន្យាខ្ចីប្រាក់ និងរបាយការណ៍ហិរញ្ញវត្ថុ។

២. វិធីសាស្រ្តរបស់វគ្គៈ

វគ្គបណ្តុះបណ្តាលនេះ មានរយៈពេល២ថ្ងៃក្រុមការងារនឹងធ្វើការសម្របសម្រួលដើម្បីឲ្យសហគមន៍ ដែលបានអនុវត្តគម្រោងឥណទាន ចែករំលែក និងបង្រៀនដល់សហគមន៍ ក្នុងនោះមានសហគមន៍ព្រៃឈើព្រៃក្បាលបី និងត្រពាំងល្ពាក់ ដែលពួកគេត្រូវនាំយកមកជាមួយនូវរាល់ឯកសារពាក់ព័ន្ធដើម្បីធ្វើការបង្ហាញ និងការសាកល្បង អនុវត្ត។

៣. លទ្ធផលរំពឹងទុក

-សិក្ខាកាមនឹងយល់ដឹងពីការរៀបចំស្ថាប័ន តួនាទី ភារកិច្ចរបស់គណៈកម្មការ និងសមាជិកក្រុម ព្រមទាំងការគ្រប់គ្រង ឯកសារ និងថវិកា សម្រាប់ការគ្រប់គ្រង​ឥណទានសហគមន៍​ព្រៃឈើ

- សិក្ខាកាមនឹងមានលទ្ធភាពគ្រប់គ្រាន់ក្នុងការយកចំណេះដឹងទៅអនុវត្តជាក់ស្តែង អំពីរបៀបនៃការកត់ត្រាបញ្ជីស្នាម ​ថវិកា​កម្ចី និងការរាយការណ៍ពីស្ថានភាពថវិកា។

៤.សម្ភារ ៖

-ក្រដាសផ្ទាំងធំ ប៊ិច សៀវភៅ ហ្វឺត ស្កុត ក្រដាសពណ៌ កន្ត្រៃ

-អិលស៊ីឌី

-ឯកសារមេរៀន

៥. សិក្ខាកាមចូលរួមក្នុងវគ្គៈ

វគ្គបណ្តុះបណ្តាលនេះ មានសិក្ខាកាមសរុបចំនួន ២០នាក់ មកពីក្រុមឥណទានសហគមន៍ព្រៃឈើ​ចំនួន​២ក្រុមនៃ ២សហគមន៍ (សហគមន៍ព្រៃឈើព្រៃបន្ទាយ និងព្រះសុភា) និងក្រុមឥណទានផ្សេងទៀត រួមមាន៖

-គណៈកម្មការក្រុមឥណទានព្រៃបន្ទាយ ៣នាក់(ក្រុមថ្មី)

-គណៈកម្មការក្រុមឥណទានព្រះសុភា ៣នាក់(ក្រុមថ្មី)

-មេភូមិតាំងក្រសៅ និងច្រម៉ាស់ ២នាក់(ក្រុមថ្មី)

-គណៈកម្មការក្រុមឥណទានត្រពាំងប្រិយ ១នាក់

-គណៈកម្មការក្រុមឥណទានព្រៃជើងភូមិ ១នាក់

-គណៈកម្មការក្រុមឥណទានត្បូងដំរី ១នាក់

-គណៈកម្មការក្រុមឥណទានព្រៃក្បាលបី ១នាក់

-គណៈកម្មការក្រុមឥណទានត្រពាំងសណ្តាន់ ១នាក់

-គណៈកម្មការក្រុមឥណទានព្រៃតាយ៉ង់ ១នាក់

-គណៈកម្មការក្រុមឥណទានព្រៃតាតី ១នាក់

-គណៈកម្មការក្រុមឥណទានល្បោះស្រល់ ១នាក់

-គណៈកម្មការក្រុមឥណទានត្រពាំងរូង ៣នាក់

-គណៈកម្មការក្រុមឥណទានត្រពាំងល្ពាក់ ១នាក់

៦. កាលបរិច្ឆេទ និងទីកន្លែងសំរាប់វគ្គៈ

វគ្គនេះនឹងចាប់ផ្តើមនៅ ថ្ងែទី​២០ ដល់ថ្ងៃទី២១ ​ខែឧសភា ឆ្នាំ​ ២០១៩​​ នៅភោជ្ជនីយដ្ឋានគឹម សេង ខេត្តកំពង់ធំ ។​​ សូមអានកម្មវិធីដូចដែល​មានជូនភ្ជាប់ខាងក្រោមៈ

៧-កម្មវិធីវគ្គបណ្តុះបណ្តាល

**ថ្ងែចន្ទ ទី​២០ ដល់អង្គារទី២១ ខែឧសភា ឆ្នាំ​ ២០១៩​**

|  |  |  |  |  |
| --- | --- | --- | --- | --- |
| **ពេលវេលា/ម៉ោង** | **សកម្មភាព/​​ ប្រធានបទ** | **នៅចុងបញ្ចប់នៃមេរៀនសិក្ខាកាមនិងយល់ដឺងអំពី៖** | **វិធីសា្រស្ត** | **អ្នកទទួលខុសត្រូវ** |
| **ថ្ងៃទី២០/០៥/២០១៩** | |  |  |  |
| 07.30- 08.00 | * ការចុះឈ្មោះសិក្ខាកាម​ |  |  | * សេងហ៊ាន់ |
| 08.00- 08.15  08.15- 09.00 | * ការណែនាំអំពីវគ្ក​ * ការរៀបចំការរំពឹងទុក​ កម្មវិធី និងវិន័យ ​ | * ដំណើរការ គោល​បំណង និងមាតិកា​សំខាន់ * កំណត់បាននូវវិន័យក្នុងដំណើរការវគ្គ​ * កំណត់នូវលទ្ធផលរំពឹងទុក​ពីវគ្គ | * បទបង្ហាញ * ពិភាក្សាក្រុមធំ | * កៅ វុត្ថា |
| 09.០០-09.30 | ទស្សនទាន និងដំណើរការនៃការ​រៀបចំគម្រោង​ ឥណទានសហគមន៍ព្រៃឈើ | * ប្រវត្តិ និងដំណើរ​ការ​នៃការរៀបចំគម្រោង * តួនាទីនៃគម្រោងឥណទានក្នុងការគ្រប់គ្រងសហគមន៍ព្រៃឈើ | * បទឧទេ្ទសនាម​​ * សំណួរ ចម្លើយ | * ហេង ដា |
| 09.30-10.00 សម្រាកអាហារសម្រន់ | | | | |
| 10:00-11:00 | * ការគ្រប់គ្រងស្ថាប័នក្រុមឥណទាន ៖​   -ទស្សនៈនៃការគ្រប់គ្រងស្ថាប័ន  -ការរៀបចំ​ក្រុម  -អី្វទៅជា​លក្ខន្តិកៈក្រុមឥណទាន ?​  -ហេតុអ្វីត្រូវមានលក្ខន្តិកៈក្រុមឥណទាន? | * សារៈសំខាន់នៃ ការគ្រប់គ្រងស្ថាប័ន​ * ធាតុនានាដែលនាំអោយស្ថាប័នអាចបំពេញមុខងារបាន * ដំណើរការរៀបចំក្រុម និងលក្ខន្តិកៈ | * បទឧទេ្ទសនាម​​ * ការពិភាក្សា​ | * កៅ វុត្ថា |
| 11:00-12:00 | * រំលឹកពីការរៀបចំមូលនិធិអភិវឌ្ឍន៍សហគមន៍ព្រៃឈើ​, ការរៀបចំបើកគណនី និងសៀវភៅធនាគារ | * ​គោលបំ​ណង​នៃការ​រៀបចំមូលនិធិអភិ​ វឌ្ឍ​សហគមន៍ព្រៃឈើ​ * ភាពសំខាន់នៃការរក្សាទុកមូលនិធិអភិវឌ្ឍ​សហគមន៍នៅធនាគារ​ និង ដំណើរការសំរាប់ការបើក​គណនី | * បទឧទ្ទេសនាម * ក្រុមពិភាក្សា | * សេងហ៊ាន់ |
| 12:00-01:30 | * សំរាកអាហារថ្ងៃត្រង់ |  |  |  |
| 01:30-2:00 | * ណែនាំពីការងារគណនេយ្យ * វិក័យប័ត្រចំណាយ(ប័ណ្ណចំណាយ) * វិក័យប័ត្រទទួលប្រាក់(ប័ណ្ណចំណូល) * សៀវភៅបេឡា Cash book | * ប័ណ្ណចំណាយ * ប័ណ្ណចំណូល * ការ​កត់ត្រាចូលសៀវភៅបេឡា | * បទឧទ្ទេសនាម * លំហាត់ជាក្រុម | * សេងហ៊ាន់ |
| 02:00- 02:20 | ដំណើរការទូទៅនៃប្រតិបត្តិការឥណទាន |  |  | * ហេង ដា |
| 02:20-02:45 | ***(ជំហាន ១)***  កិច្ចព្រមព្រៀងរវាងគ.គ.ស និងគណៈកម្មការក្រុមឥណទាន | * កិច្ចព្រមព្រៀងរវាង គគស និងក្រុមឥណទាន *(រយៈពេល៦ខែ ឬ ១ឆ្នាំ អាស្រ័យទៅតាមលក្ខខន្តិកៈ)* | * បទបង្ហាញ និង * អនុវត្តសាកល្បង | ស.ព ក្បាលបី​ និងត្រពាំងល្ពាក់ |
| 02:45-03:00 | * សម្រាកអាហារសម្រន់ |  |  |  |
| 03:00-3:15 | ***(ជំហាន ២)***  ការផ្សព្វផ្សាយដល់សមាជិកពីនិតិវិធីខ្ចីលុយ | * លក្ខខណ្ឌក្នុងការខ្ចីប្រាក់របស់សមាជិកក្រុមឥណទាន | បទបង្ហាញ | ស.ព ក្បាលបី​ និងត្រពាំងល្ពាក់ |
| 03:15-4:45 | ***(ជំហាន ៣)***  សមាជិក ខ្ចីប្រាក់ពីក្រុមឥណទាន | * កិច្ចសន្យាខ្ចីលុយ * តារាងកាលវិភាគបង់ប្រាក់ប្រចាំខែ * សៀវភៅកត់ត្រាខ្ចីប្រាក់ សងប្រាក់ * សៀវភៅបេឡាចំណូល ចំណាយ (បា្រក់ដើម ការប្រាក់) * តួនាទី គគស * តួនាទី ក្រុមឥណទាន (ប្រធាន បេឡា និងគណនេយ្យ) | * បទបង្ហាញ និង * អនុវត្តសាកល្បង | ស.ព ក្បាលបី​ និងត្រពាំងល្ពាក់ |
| 04:45-05:00 | * វាយតម្លៃប្រចាំថ្ងៃ |  |  |  |
| **ថ្ងៃទី២១/០៥/២០១៩** | | | | |
| 08.00-08.30 | * រំលឹកមេរៀន * ល្បែងថាមពល |  | * ក្រុមធំ | * កៅ វុត្ថា |
| 8.30-10.00 | ***(ជំហាន ៤)***  សមាជិកសងប្រាក់ទៅក្រុមឥណទាន *(ប្រចាំខែ​ ឬ ៣ ខែអាស្រ័យទៅតាមលក្ខន្តិកៈ)* | * តារាងកាលវិភាគបង់ប្រាក់ប្រចាំខែ * សៀវភៅកត់ត្រាខ្ចីប្រាក់ សងប្រាក់ * សៀវភៅបេឡាចំណូល ចំណាយ (បា្រក់ដើម ការប្រាក់) * របាយការណ៍ហិរញ្ញវត្ថុ | * បទបង្ហាញ * អនុវត្តសាកល្បង | ស.ព ក្បាលបី​ និងត្រពាំងល្ពាក់ |
| 10.00-10:20 | សម្រាកអាហារសម្រន់ |  |  |  |
| 10:20-12:00 | ***(ជំហាន ៥)***  ក្រុមឥណទានបូកសរុបរបាយការណ៍ឥណទាន (រយៈពេល ៥ខែ អាស្រ័យទៅតាមលក្ខន្តិកៈ) | * រាងកាលវិភាគបង់ប្រាក់ប្រចាំខែ (សរុបក្នុងរយៈពេលឲ្យខ្ចី) * សៀវភៅកត់ត្រាខ្ចីប្រាក់ សងប្រាក់ (សរុបក្នុងរយៈពេលឲ្យខ្ចី) * សៀវភៅបេឡាចំណូល ចំណាយ (បា្រក់ដើម ការប្រាក់) * ការបែងចែកភាគលាភ(បណ្ណចំណាយ) * របាយការណ៍ហិរញ្ញវត្ថុ | * បទបង្ហាញ * អនុវត្តសាកល្បង | ស.ព ក្បាលបី​ និងត្រពាំងល្ពាក់ |
| 12:00-02:00 | * អាហារថ្ងៃត្រង់ |  |  |  |
| 02:00- 03:00 | * ក្រុមឥណទានបូកសរុបរបាយការណ៍ឥណទាន (ត) |  | * បទបង្ហាញ * អនុវត្តសាកល្បង | * អ៊ុល កេប |
| 03:00-03:20 | * សំរាកអាហារសំរ៉ន់ |  |  |  |
| 03:20-04:00 | * ឆ្លុះបញ្ចាំងពីដំណើរការទូទៅនៃគម្រោងឥណទាន | * ដំណើរការអនុវត្តគម្រោងឥណទាន | * បទឧទ្ទេសនាម | * ហេង ដា |
| 04:00-04:45 | * ផែនការសកម្មភាព |  |  | * ហេង ដា |
| 04:45-05:00 | * ការវាយតំលៃ​និងបិទវគ្គ |  |  | ទាំងអស់គ្នា |